ኢትዮጵያና የመን ህገወጥ ስደትን ለመግታት በጋራ ሊሰሩ ነው
 የውጭ ጉዳይ ሚኒስትር ዶ/ር ቴዎድሮስ አድሃኖም ከየመን ምክትል የውጭ ጉዳይ ሚኒስትር አሚር ሳለም ጋር ኢትዮጵያና የመን ያላቸውን የጋራ ትብብር ለማጠናክ በሚችሉበት ሁኔታ ላይ ተወያዩ፡፡ውይይቱም ከአፍሪካ ቀንድ ወደ የመን የሚደረገውን ህገ-ወጥ የስደተኞች ፍልሰትን ለመግታት በሚያስችሉ ሁኔታዎች ላይ አትኩሯል፡፡ሁለቱ ሀገራት የስራ ሀላፊዎች ችግሩን ለመከላከል በሚቋቋመው ግብረ-ሀይል ዙሪያ ሀገራቱ በሚያደርጉት የተቀናጀ ስራ ላይ መክረዋል፡፡ሚኒስትሮቹም በየመን የፖለቲካ ልዮነት ሰላማዊ በሆነ መልኩ ለመፍታት የተደረገውን ስኬታማ ጥረት ገምግመዋል፡፡እንደ ኢሬቴድ ዘገባ ቀሪ የሰላም ጥረቶች ላይም ከፍተኛ ጥረት ማድረግ እንደሚያስፈልግ ሁለቱ የስራ ሀላፊዎች መግባባት ላይ ደርሰዋል፡፡